SL Uradni list Evropske unije L 167/10

UREDBA KOMISIJE (EU) 2015/1040

z dne 30. junija 2015

o spremembi prilog II, III in V k Uredbi Evropskega parlamenta in Sveta (ES) št. 396/2005 glede mejnih vrednosti ostankov za azoksistrobin, dimoksistrobin, fluroksipir, metoksifenozid, metrafenon, oksadiargil in tribenuron v ali na nekaterih proizvodih

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 14(1)(a), člena 18(1)(b) in člena 49(2) Uredbe,

ob upoštevanju naslednjega:

(1) Mejne vrednosti ostankov (v nadaljnjem besedilu: MRL) za dimoksistrobin in metrafenon so bile določene v delu A Priloge III k Uredbi (ES) št. 396/2005. Mejne vrednosti ostankov za azoksistrobin, fluroksipir, metoksifenozid, oksadiargil in tribenuron so bile določene v Prilogi II in delu B Priloge III k Uredbi (ES) št. 396/2005.

(2) Za azoksistrobin je Evropska agencija za varnost hrane (v nadaljnjem besedilu: Agencija) predložila obrazloženo mnenje glede obstoječih MRL v skladu s členom 12(2) Uredbe (ES) št. 396/2005 v povezavi s členom 12(1) Uredbe (2). Priporočila je znižanje MRL za mandeljne, brazilske oreške, indijske orehe, kostanj, kokosove orehe, lešnike, makadamijo, pekane, pinjole, orehe, šparglje, koruzno zrnje, kavna zrna, zeliščne čaje (sušene, liste), sladkorno peso (koren) in koren cikorije. Za druge proizvode je priporočila ohranitev ali dvig obstoječih MRL. Ugotovila je, da v zvezi z MRL za motovilec, endivijo (eskarijolko), krešo, rukvico, rukolo, ogrščico, liste in poganjke Brassica spp., prašiče (mišičevje, maščevje, jetra, ledvice), govedo (mišičevje, maščevje, jetra, ledvice), ovce (mišičevje, maščevje, jetra, ledvice), koze (mišičevje, maščevje, jetra, ledvice), perutnino (mišičevje, maščevje, jetra), mleko (kravje, ovčje, kozje) in ptičja jajca nekatere informacije niso na voljo in da je potreben nadaljnji premislek odgovornih za obvladovanje tveganja. Ker tveganja za potrošnike ni, bi bilo treba MRL za navedene proizvode določiti v Prilogi II k Uredbi (ES) št. 396/2005 na obstoječi ravni ali ravni, ki jo določi Agencija. Te MRL bodo pregledane, pri pregledu pa se bodo upoštevale informacije, ki bodo na voljo v dveh letih od objave te uredbe.

(3) Za azoksistrobin v ječmenu, kavnih zrnih, ovsu, krompirju in sirku je Komisija za Codex Alimentarius (v nadaljnjem besedilu: CAC) (3) sprejela MRL iz Codexa (v nadaljnjem besedilu: CXL). Ker so te CXL podprte s posodobljeno oceno Agencije, jih je primerno upoštevati, z izjemo tistih vrednosti CXL, ki niso varne za potrošnike v Uniji in za katere je Unija Komisiji CAC sporočila svoj pridržek (4).

(4) Za dimoksistrobin je Agencija predložila obrazloženo mnenje glede obstoječih MRL v skladu s členom 12(2) Uredbe (ES) št. 396/2005 v povezavi s členom 12(1) Uredbe (5). Predlagala je spremembo opredelitve ostanka in priporočila znižanje MRL za pšenično zrnje. Za druge proizvode je priporočila ohranitev obstoječih MRL. Ugotovila je tudi, da v zvezi z MRL za govedo (mišičevje, maščevje, jetra, ledvice), ovce (mišičevje, maščevje, jetra, ledvice), koze (mišičevje, maščevje, jetra, ledvice) in mleko (kravje, ovčje, kozje) nekatere informacije niso na voljo in da je potreben nadaljnji premislek odgovornih za obvladovanje tveganja. Ker tveganja za potrošnike ni, bi bilo treba MRL za navedene proizvode določiti v Prilogi II k Uredbi (ES) št. 396/2005 na obstoječi ravni ali ravni, ki jo določi Agencija. Te MRL bodo pregledane, pri pregledu pa se bodo upoštevale informacije, ki bodo na voljo v dveh letih od objave te uredbe.

(5) Za fluroksipir je Agencija predložila obrazloženo mnenje glede obstoječih MRL v skladu s členom 12(2) Uredbe (ES) št. 396/2005 v povezavi s členom 12(1) Uredbe (6). Predlagala je spremembo opredelitve ostankov. Ugotovila je, da v zvezi z MRL za jabolka, česen, čebulo, šalotko, materino dušico, por, ječmenovo, koruzno, ovseno, rženo, sirkovo in pšenično zrnje, zelišče čaje (cvetove), sladkorni trs, prašiče (mišičevje, maščevje, jetra, ledvice), govedo (mišičevje, maščevje, jetra, ledvice), ovce (mišičevje, maščevje, jetra, ledvice), koze (mišičevje, maščevje, jetra, ledvice) in mleko (kravje, ovčje, kozje) nekatere informacije niso na voljo in da je potreben nadaljnji premislek odgovornih za obvladovanje tveganja. Ker tveganja za potrošnike ni, bi bilo treba MRL za navedene proizvode določiti v Prilogi II k Uredbi (ES) št. 396/2005 na obstoječi ravni ali ravni, ki jo določi Agencija. Te MRL bodo pregledane, pri pregledu pa se bodo upoštevale informacije, ki bodo na voljo v dveh letih od objave te uredbe. Agencija je ugotovila, da v zvezi z MRL za citruse, namizne oljke in oljke za proizvodnjo olja ni na voljo nobenih informacij ter da v zvezi z MRL za hruške, kutine, nešplje, japonske nešplje in spomladansko čebulo razpoložljive informacije niso zadostovale za določitev začasne MRL in da je potreben nadaljnji premislek odgovornih za obvladovanje tveganja. MRL za te proizvode bi bilo treba določiti v višini specifične meje določanja.

(6) Za metoksifenozid je Agencija predložila obrazloženo mnenje glede obstoječih MRL v skladu s členom 12(2) Uredbe (ES) št. 396/2005 v povezavi s členom 12(1) Uredbe (7). Priporočila je znižanje MRL za fižol (sušen) in zemeljske oreške. Za druge proizvode je priporočila ohranitev ali dvig obstoječih MRL. Ugotovila je, da v zvezi z MRL za jajčevce, prašiče (mišičevje, maščevje, jetra, ledvice), govedo (mišičevje, maščevje, jetra, ledvice), ovce (mišičevje, maščevje, jetra, ledvice), koze (mišičevje, maščevje, jetra, ledvice), perutnino (mišičevje, maščevje, jetra), mleko (kravje, ovčje, kozje) in ptičja jajca nekatere informacije niso na voljo in da je potreben nadaljnji premislek odgovornih za obvladovanje tveganja. Ker tveganja za potrošnike ni, bi bilo treba MRL za te proizvode določiti v Prilogi II k Uredbi (ES) št. 396/2005 na obstoječi ravni ali ravni, ki jo določi Agencija. Te MRL bodo pregledane, pri pregledu pa se bodo upoštevale informacije, ki bodo na voljo v dveh letih od objave te uredbe. Agencija je ugotovila, da v zvezi z MRL za pomaranče, mandarine in koruzno zrnje ni na voljo nobenih informacij in da je potreben nadaljnji premislek odgovornih za obvladovanje tveganja. MRL za koruzno zrnje bi bilo treba določiti v višini specifične meje določanja. Za pomaranče in mandarine so bile po predložitvi mnenja Agencije (8) sprejete CXL. MRL za navedene proizvode iz Uredbe (ES) št. 396/2005 v sedanji obliki odražajo navedene CXL. MRL za pomaranče in mandarine zato ne bi smeli spremeniti.

(7) Za metrafenon je Agencija predložila obrazloženo mnenje glede obstoječih MRL v skladu s členom 12(2) Uredbe (ES) št. 396/2005 v povezavi s členom 12(1) Uredbe (9). Predlagala je spremembo opredelitve ostanka in priporočila znižanje MRL za pšenično in rženo zrnje. Za druge proizvode je priporočila ohranitev ali dvig obstoječih MRL. Ugotovila je, da v zvezi z MRL za jajčevce nekatere informacije niso na voljo in da je potreben nadaljnji premislek odgovornih za obvladovanje tveganja. Kar zadeva jajčevce, je Agencija predložila prejšnje mnenje glede te MRL (10). Zdaj se zdi primerno upoštevati pristop sorazmernosti iz navedenega mnenja. Agencija je ugotovila, da v zvezi z MRL za govedo (mišičevje, maščevje, jetra, ledvice), ovce (mišičevje, maščevje, jetra, ledvice), koze (mišičevje, maščevje, jetra, ledvice) in mleko (kravje, ovčje, kozje) ni na voljo nobenih informacij in da je potreben nadaljnji premislek odgovornih za obvladovanje tveganja. MRL za te proizvode bi bilo treba določiti v višini specifične meje določanja.

(8) V skladu z Uredbo Komisije (EU) št. 823/2012 (11) je veljavnost registracije oksadiargila potekla 31. marca 2014. Vse obstoječe registracije fitofarmacevtskih sredstev, ki vsebujejo aktivno snov oksadiargil, so bile preklicane in obdobja odloga se iztečejo najpozneje 30. septembra 2015. V skladu s členom 17 Uredbe (ES) št. 396/2005 v povezavi s členom 14(1) Uredbe bi bilo zato treba MRL za navedeno aktivno snov iz prilog II in III črtati. To ne bi smelo veljati za tiste MRL, ki ustrezajo CXL na podlagi uporabe v tretjih državah, kadar so navedene CXL sprejemljive z vidika varnosti potrošnikov. Poleg tega to ne bi smelo veljati v primerih, ko so MRL natančno določene kot uvozne tolerance.

(9) Za tribenuron je Agencija predložila obrazloženo mnenje glede obstoječih MRL v skladu s členom 12(2) Uredbe (ES) št. 396/2005 v povezavi s členom 12(1) Uredbe (12). Priporočila je ohranitev obstoječih MRL.

(10) Kar zadeva proizvode, na katerih uporaba zadevnega fitofarmacevtskega sredstva ni dovoljena in za katere ne obstajajo nobene uvozne tolerance ali CXL, bi bilo treba določiti MRL v višini specifične meje določanja ali uporabljati privzete MRL, kot je določeno v členu 18(1)(b) Uredbe (ES) št. 396/2005.

(11) Komisija se je glede potrebe po prilagoditvi nekaterih mej določanja posvetovala z referenčnimi laboratoriji Evropske unije za ostanke pesticidov. Pri številnih snoveh so navedeni laboratoriji ugotovili, da je zaradi tehničnega razvoja za nekatere proizvode treba določiti specifične meje določanja.

(12) Iz obrazloženih mnenj Agencije in ob upoštevanju dejavnikov, ki vplivajo na odločitev, je razvidno, da ustrezne spremembe MRL izpolnjujejo zahteve iz člena 14(2) Uredbe (ES) št. 396/2005.

(13) Upoštevane so bile pripombe, ki so jih glede novih MRL v okviru posvetovanj v Svetovni trgovinski organizaciji izrazili trgovinski partnerji Unije.

(14) Uredbo (ES) št. 396/2005 bi bilo zato treba ustrezno spremeniti.

(15) Da bi se omogočilo normalno trgovanje s proizvodi ter njihova predelava in uživanje, bi bilo treba v tej uredbi določiti prehodno ureditev za proizvode, ki so bili proizvedeni pred spremembo MRL in za katere je iz informacij razvidno, da je ohranjena visoka raven varstva potrošnikov.

(16) Državam članicam, tretjim državam in nosilcem živilske dejavnosti bi bilo treba pred začetkom uporabe spremenjenih MRL omogočiti primerno obdobje, da se bodo lahko pripravili na izpolnjevanje novih zahtev, ki bodo nastale ob spremembi MRL.

(17) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1

Prilogi II, III in V k Uredbi (ES) št. 396/2005 se spremenita v skladu s Prilogo k tej uredbi.

Člen 2

Različica Uredbe (ES) št. 396/2005 pred spremembami s to uredbo se še naprej uporablja za proizvode, ki so bili proizvedeni do 20. januarja 2016.

Člen 3

Ta uredba začne veljati dvajseti dan po objavi v Uradnem listu Evropske unije.

Uporablja se od 21. januarja 2016. Točka (1)(c) in točka (3) Priloge pa se uporabljata od 1. oktobra 2015.

Ta uredba je v celoti zavezujoča in se neposredno uporablja v vseh državah članicah. V Bruslju, 30. junija 2015 Za Komisijo Predsednik Jean-Claude JUNCKER

(1) UL L 70, 16.3.2005, str. 1.

(2) Evropska agencija za varnost hrane; Review of the existing maximum residue levels (MRLs) for azoxystrobin according to Article 12 of Regulation (EC) No 396/2005 (Pregled obstoječih mejnih vrednosti ostankov (MRL) za azoksistrobin v skladu s členom 12 Uredbe (ES) št. 396/2005). EFSA Journal 2013;11(12):3497. [97 str.].

(3) Poročila Odbora Codex za ostanke pesticidov so na voljo na: http://www.codexalimentarius.org/download/report/917/REP14_PRe.pdf. Skupni program FAO/SZO za prehranske standarde, Komisija za Codex Alimentarius. Dodatka II in III. Sedemintrideseto zasedanje. Ženeva, Švica, 14.–18. julij 2014.

(4) Znanstvena podpora za pripravo stališča EU na 46. zasedanju Odbora Codex za ostanke pesticidov (CCPR). EFSA Journal 2014;12(7):3737 [182 str.]. doi:10.2903/j.efsa.2014.3737.

(5) Evropska agencija za varnost hrane; Review of the existing maximum residue levels (MRLs) for dimoxystrobin according to Article 12 of Regulation (EC) No 396/2005 (Pregled obstoječih mejnih vrednosti ostankov (MRL) za dimoksistrobin v skladu s členom 12 Uredbe (ES) št. 396/2005). EFSA Journal 2013;11(11):3464. [41 str.].

(6) Evropska agencija za varnost hrane; Review of the existing maximum residue levels (MRLs) for fluroxypyr according to Article 12 of Regulation (EC) No 396/2005 (Pregled obstoječih mejnih vrednosti ostankov (MRL) za fluroksipir v skladu s členom 12 Uredbe (ES) št. 396/2005). EFSA Journal 2013;11(12):3495. [49 str.].

(7) Evropska agencija za varnost hrane; Review of the existing maximum residue levels (MRLs) for methoxyfenozide according to Article 12 of Regulation (EC) No 396/2005 (Pregled obstoječih mejnih vrednosti ostankov (MRL) za metoksifenozid v skladu s členom 12 Uredbe (ES) št. 396/2005). EFSA Journal 2014;12(1):3509. [68 str.].

(8) Uredba Komisije (EU) št. 491/2014 z dne 5. maja 2014 o spremembi prilog II in III k Uredbi (ES) št. 396/2005 Evropskega parlamenta in Sveta glede mejnih vrednosti ostankov za ametoktradin, azoksistrobin, cikloksidim, ciflutrin, dinotefuran, fenbukonazol, fenvalerat, fludioksonil, fluopiram, flutriafol, fluksapiroksad, glufosinat-amonij, imidakloprid, indoksakarb, MCPA, metoksifenozid, pentiopirad, spinetoram in trifloksistrobin v ali na nekaterih proizvodih (UL L 146, 16.5.2014, str. 1).

(9) Evropska agencija za varnost hrane; Review of the existing maximum residue levels (MRLs) for metrafenone according to Article 12 of Regulation (EC) No 396/2005 (Pregled obstoječih mejnih vrednosti ostankov (MRL) za metrafenon v skladu s členom 12 Uredbe (ES) št. 396/2005). EFSA Journal 2013;11(12):3498. [43 str.].

(10) Evropska agencija za varnost hrane; Modification of the existing MRLs for metrafenone in various crops (Sprememba obstoječih MRL za metrafenon v različnih kmetijskih rastlinah). EFSA Journal 2013;11(1):3075. [30 str.].

(11) Uredba Komisije (EU) št. 823/2012 z dne 14. septembra 2012 o odstopanju od Izvedbene uredbe (EU) št. 540/2011 glede datumov poteka veljavnosti registracij aktivnih snovi 2,4-DB, benzojska kislina, beta-ciflutrin, karfentrazon-etil, Coniothyrium minitans sev CON/M/91-08 (DSM 9660), ciazofamid, ciflutrin, deltametrin, dimetenamid-p, etofumesat, etoksisulfuron, fenamidon, flazasulfuron, flufenacet, flurtamon, foramsulfuron, fostiazat, imazamoks, jodosulfuron, iprodion, izoksaflutol, linuron, malein hidrazid, mekoprop, mekoprop-P, mesosulfuron, mezotrion, oksadiargil, oksasulfuron, pendimetalin, pikoksistrobin, propikonazol, propineb, propoksikarbazon, propizamid, piraklostrobin, siltiofam, trifloksistrobin, varfarin in zoksamid (UL L 250, 15.9.2012, str. 13).

(12) Evropska agencija za varnost hrane; Review of the existing maximum residue levels (MRLs) for tribenuron according to Article 12 of Regulation (EC) No 396/2005 (Pregled obstoječih mejnih vrednosti ostankov (MRL) za tribenuron v skladu s členom 12 Uredbe (ES) št. 396/2005). EFSA Journal 2013;11(11):3457. [32 str.].